Diari Oficial de la Generalitat Valenciana


Sumari del DOGV 1402, del 16-10-1990 (1990/818998)

ORDRE de 5 d'octubre de 1990, de la Conselleria d'Economia i Hisenda, per la qual es regulen les operacions de tancament de l'exercici de 1990 en relació amb la comptabilitat de la Generalitat Valenciana.
------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/10/05/(1)/dof/vci/html**

### Dades del document

Número de DOGV
:   1402

Data del DOGV
:   16-10-1990

Secció del DOGV
:   DISPOSICIONS GENERALS

Número del document
:   1990/818998


Data del document
:   05-10-1990

Organisme emissor
:   Conselleria d'Economia i Hisenda

Tipus de document
:   Ordre

Ordre de 5 d'octubre de 1990, de la Conselleria d'Economia i Hisenda, per la qual es regulen les operacions de tancament de l'exercici de 1990, en relació amb la comptabilitat de la Generalitat Valenciana.  
La regulació de les operacions sobre comptabilitat de les despeses públiques de final del present exercici i les subsegüents de liquidació, concretant la data d'assenyalament d'havers, fa necessari dictar les instruccions oportunes.  
Per això,  
ORDENE:  
1. Assenyalament d'havers en el mes de desembre.  
1.1. Els havers i la paga extraordinària corresponent al mes de desembre seran satisfets conjuntament a partir del dia vint d'aquest mes.  
Les alteracions i incidències del capítol 1r. es gravaran fins al dia 17 de desembre i seran comptabilitzades per les Intervencions Delegades fins el dia 18 com a màxim.  
2. Aplicació pressupostària d'ingressos.  
2.1. Amb independència del compliment del que disposa l'Ordre de la Conselleria d'Economia i Hisenda de 25 de setembre de 1985 i la Resolució de la Direcció General del Tresor i Patrimoni, de 17 de setembre de 1987, sobre disposició de forts per tributs cedits quant a les dues primeres desenes del mes de desembre, el dia 31 de desembre, una vegada acabat l'arqueig del dia, es tranferirà del compte de tributs cedits al de disposició de la Generalitat Valenciana la recaptació haguda fins aquest dia, i es comunicarà a la Intervenció General l'aplicació dels ingressos transferits.  
2.2. Els serveis centrals de les distintes conselleries podran tramitar documents de propostes d'ingressos fins al dia 12 de desembre, data en què hauran de tenir entrada junt amb els seus justificants en la Intervenció Delegada.  
3. Prevencions sobre quantitats a justificar.  
Les propostes de despesa «a justificar» (fase J) podran realitzar-se fins al dia 15 d'octubre i tindran entrada en les Intervencions Delegades, com a màxim, fins al dia 20 següent.  
Atesa la ineludible obligació de retre comptes dels fons lliurats «a justificar», independentment de la data del seu lliurament, tant els comptes justificats com els fons lliurats i no invertits hauran de ser presentats en les Intervencions Delegades fins el dia 15 de desembre.  
4. Expedició i tramitació de documents comptables relatius al pressupost de despeses.  
4.1. Els serveis centrals de les distintes conselleries podran proposar documents «A», «RA» i «MCA» fins al 30 d'octubre i documents «D», «OK», «K» i «RMD» fins al dia 14 de desembre, llevat les reposicions de Caixa Fixa que podran proposar-se fins al dia 26.  
Els documents assenyalats en el paràgraf anterior, junt amb els seus justificants, tindran entrada en les Intervencions Delegades fins al dia 9 de novembre els «A», «RA» i «MCA», i fins al dia 20 de desembre, els altres casos.  
Els romanents de Caixa Fixa utilitzables fins el 31 de desembre només podran destinar-se a despeses de les que recull l'article 1r. i 2n. del Decret del Consell 1/1989, de 16 de gener, i per tant no validables, atesa la seua imputació i reposició a l'exercici següent.  
Transitòriament, des de l'entrada en vigor d'aquesta ordre, si per imperatius de contractació administrativa s'haguessen iniciat subhastes, concursos o concurrència de licitació per a adjudicació directa, atès que els contractes poden subscriure's amb un termini màxim de 30 dies comptats a partir de la recepció de la Resolució d'adjudicació de l'obre, bé o servei, podran ser objecte de la tramitació oportuna dins dels terminis assenyalats en el document «D», quedant aquest provisionalment justificat amb còpia de la resolució d'adjudicació segellant com cal els documents amb la llegenda «provisionalment justificat amb còpia de resolució d'adjudicació».  
El contracte serà posteriorment incorporat al document «D» adjuntant-lo, necessàriament, amb el primer pagament que es tramite o obligació que es reconega.  
4.2. Els contractes que es subscriguen a partir de l'entrada en vigor d'aquesta ordre per obres, serveis i subministraments, el termini d'execució dels quals s'estenga fins al pròxim exercici, ho seran amb imputació als crèdits de corrent i següent en la part que estrictament pertoca, d'acord amb el programa de treball i segons el que disposen els articles 29 i 40 de la Llei 4/1984, de 13 de juny, d'Hisenda Pública, si be en els contractes d'execució d'obres que es poguessen subscriure a càrrec de disponibles obtinguts com a conseqüència de les actuacions que recull el núm. 2 de l'article 31 de la vigent Llei de Pressupostos, només podrà imputar-se a exercici corrent la part dels crèdits que s'ha d'utilitzar fins al 31 de desembre. A aquest efecte, en els informes de supervisió tècnica haurà de constar la prevenció de si hi ha despesa plurianual i els imports corresponents.  
Les Intervencions Delegades en l'exercici de la funció fiscalitzadora, segons el Decret del Consell 33/1988, de 21 de març, vigilaran la correcta aplicació d'aquestes normes.  
4.3. Des del dia 16 fins al dia 26 de desembre podran tramitar-se propostes de documents comptables «O» i hauran de quedar lliurats en els Intervencions Delegades fins al dia 25 de desembre, justificats com cal.  
4.4. Els documents que complesquen les previsions del número anterior, com aquells que es troben en fase «K» el 31 de desembre sense haver-se'n ordenat el pagament, tindran la consideració de Resultes de 1990.  
5. Relació nominal de creditors.  
La Intervenció General formarà relacions nominals de creditors on es detallaran totes les obligacions contretes, que, el 31 de desembre, no ha estat proposat o ordenat el pagament.  
Dins de cada relació els documents figuraran classificats per seccions, serveis, capítols, articles, subconceptes i programes amb el detall següent: número d'assentament, número de document, tercer, descripció, import i total per secció.  
Cada secció anirà classificada en els grups següents:  
1. Manaments de l?exercici 1990.  
2. Manaments de l?exercici 1990 i anteriors, no incursos en prescripció.  
3. Manaments incursos en prescripció.  
Per a la inscripció en cada grup es tindrà en compte l'any en què foren comptabilitzats.  
6. Tramitació d'expedients de modificació de crèdit.  
6.1. S'estableix el dia 26 d'octubre com data límit per a la recepció en la Direcció General de Pressupostos de propostes de modificació pressupostària, a excepció de les transferències internes en el capítol 1r. i les que donen cobertura a obligacions d'exercicis tancats prèviament validades pel Consell.  
6.2. En les modificacions operatives realitzables a través de documents MCA i RMD es farà el que disposa el punt 4 d'aquesta Ordre.  
6.3. En relació amb les despeses finançades amb fons finalistes, i considerant el procediment de tramesa i justificació a què estan subjectes, les Conselleries que les gestionen, hauran de trametre la relació de saldos disponibles i d'autorització que no vagen a executar-se en el que resta d'exercici, perquè la Direcció General de Pressupostos puga realitzar els ajustaments necessaris en el pressupost d'ingressos.  
7. De les formalitzacions  
La Intervenció General, per conducte de les Intervencions Delegades, tramitarà totes aquelles formalitzacions que siguen necessàries en aquells supòsits d'errades en els documents de proposta, sempre que les disponibilitats pressupostàries ho permeten.  
DISPOSICIO ADDICIONAL:  
Continua vigent la circular de la Intervenció General, de 7 d'octubre de 1989, interpretativa de determinades actuacions en el tancament.  
València, 5 d'octubre de 1990.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI